
DISSERTATIO 


MEDICA  1NAUGURALIS 

e 

DE  APOPLEXIA. 


S-  I- 

De  adcequata  Apoplexice  definitione: 

Inter  varios,  eosque  dirissimos,  quibus  gens  humana  submittitur 
morbos ,  sese  offert  apoplexia  :  morbus ,  cujus  sedes  nobilissimum  en- 
cepliali  organon}  quem  plures  auctores  confonderunt  cum  aliis  quibus¬ 
dam  affectibus  illicd  mortem  inferentibus  5  cui  veteres  diversas  y 
quanquam  a  statu  corporis  illo  morboso  depromptas  definitiones  de¬ 
derunt  ,  quibus  minime  bunc  ii  praeternaturali  statu  ,  in  quo  plurima 
apoplexiae  propria  offenduntur  symptomata  ,  distingunt  *  sic  enim 
habet  Galenus  :  (1).  (c  Apoplexia  est  detentio  mentis  cum  ereptione  sen¬ 
suum  et  corporis  resolutione  :  item  apoplexia ,  abolitio  est  in  nervis 


(1)  Galen.  defin.  Medie.  N.o  CCXLVII 


otunibus  sensus  et  motus.  »  Per  quam  definitionem  ,  non  magis  ac  per 
illam  Aretaei  ,  quae  sic  sonat  (i)»  Apoplexia  totius  quidem  corporis  , 
et  sensus  ,  et  mentis ,  et  motionis  resolutio  est  cc  distinguitur  apoplexia  a 
syncope  ,  inqua  omnes  sensus  et  motus  pariter  abolentur.  Videtur 
hanc  difficultatem  sensisse  Aretaeus  3  nam  in  eodem  capite  definitioni 
apoplexiae  subjungit  Lipothymiam5  quam  sic  describit  (2):  cc  genuum 
resolutionem ,  sensusque  per  aliquantum  temporis  stuporem  ,  exami¬ 
nationem  ,  et  casum  Lipothymiam  ,  id  est  animi  deliquium  vocitamus.  » 
Ex  quibus  apparet  quod  Aretaeus  apoplexiam  ab  animi  deliquio 
imprimis  inde  distingui  voluerit ,  quod  non  multo  tempore  permaneret 
hoc  malum.  Verum  quidem  est,  ab  animi  deliquio  saepe  post  paucu¬ 
lum  temporis  excitari  aegros  3  interim  tamen  et  observata  docuerunt 
in  perfecta  syncope  diu  quandoque  haesisse  homines  ,  imo  et  pro 
mortuis  habitos ,  postea  revixisse.  Adeoque  nec  sic  integre  tollitur  haec 
difficultas  ,  quae  ex  data  definitione  oritur.  Unde  patet  optime  in  de¬ 
scriptione  sua  addidisse  iEginetam  (3)  respirationem  apoplecticis 
superesse ,  et  pessimum  in  hoc  morbo  signum  esse  ,  si  respiratio  inter¬ 
mittat,  aut  magna  cum  violentia  fiat. 

S-  n. 

At  quanquam  Galeni  Aretaeique  definitio ,  si  eis ,  ciimiEgineta ,  adjun¬ 
gatur,  superstite  respiratione,  satis  adaequata  videatur,  attamen  quo¬ 


ji)  De  causis  et  signis  morborum  diuturnis.  Lib.  I  ,  cap.  VII,  pag.  33. 

(2)  Ibidem. 

(3)  Lib.  III,  cap.  XVIII,  pag.  3i. 


mam  111  omni  apoplcctica  affectione  non  observatur  plenaria  sensuum 
motuumque  abolitio  ,  ciim  in  leviori  ejus  gradu  sensus  et  motus  quo¬ 
dammodo  adliuc  supersint ,  utramque  claudicare  facile  apparet :  junge 
Imic  considerationi  peculiarem  respirationis  statum  hic  penitus  ne¬ 
glectum  esse ,  quo  a  morbo  non  nimiis  fatali  ,  sed  ab  eo  plane  diverso  „ 
vel  et  primo  adspecta  discernitur  :  adde  quoque  et  statum  pulsus 
omissum,  esse  ,  qui  etsi  non  constanter  ,  tamen  plerumque  ,  stante 
primo  tempore  morbi  insultus ^  et  id  pro  specie,  idem  reperiatur. 

§.  III. 

Ex  omnibus  jam  dictis  claro  patet,  quod,  licet  satis  firma  ex  Ga¬ 
leni  aut  Aretaei  definitione ,  additi  respirationis  persistentia  ,  diagnosis 
fluat ,  per  quam  ab  aliis  morbis  distingui  apoplexia  potest  ,  melior 
tamen  sequens  sit  ,  et  adaequata  definitio :  «  Apoplexia  est  subita  sen- 
»  suum  motuumque  voluntariorum  imminutio  seu  abolitio  ,  cum  so- 
»  pore  plus  minusve  profondo  et  respiratione  sterlorosa ,  superstile 
motu  cordis  et  arteriarum  ;  pulsu  ut  plurimum  pleno  forti  et  lento  ; 

»  nunc  inaequali  sibi  inconstanti ,  intermittente  et  parvo.  » 

IV. 

Haec  enumerata  apoplexiae  symptomata ,  adaequatam  inter  se  consti¬ 
tuere  definitionem  ,  adeoque  ad  firmam  hujus  morbi  diagnosim  ins¬ 
tituendam  sufficere ,  per  quam  ab  aliis  affectibus  ,  qui  unum  alterumve 
vel  et  plurima  hujusmodi  symptomata  praestant ,  dignosci  valet ,  vel 
ex  eo  patet  ,  quod  nunquam  in  eodem  gradu ,  nec  in  eodem  connu- 
bio  in  bis  existant:  nam  missa  facta  syncope,  cujus  ab  apoplexia  dis¬ 
tinctionem  jam  indagavimus ,  nec  in  paralysi ,  quanquam  adsit  mus- 


culorum  resolutio  ,  encephalon  afficitur:  nec  in  catalepsia  et  tetano 
laxitas  muscularis  ,  sed  rigor  :  nec  in  epilepsia  musculorum  quies  • 
sed  convulsio  clonica  :  nec  in  lethargo ,  paralysis  et  stertorosa  respiratio 
observatur» 

§•  V. 

Verirni  tamen  duo  supersunt  corporis  status  ,  qui  tantam  ciim  exqui¬ 
sito  et  proprie  dicto  apoplectico  analogiam  praebent ,  ut  velet  exper¬ 
tissimus  etiam  medicus,  ni  ad  praegressa  animadvertat,  hos,  saltem 
primo  intuitu  ,  apoplecticos  existimare  valeat» 

S-  vi. 

Hi  duo  status,  quorum  alter  somnus  profondus  ,  quo  exhausti  ho¬ 
mines  laboribus  ,  et  diuturnis  imprimis  vigiliis  ,  quandoque  tali  op¬ 
primuntur  modo  ,  ut  a  nullis  ,  etiamsi  validis  sensus  afficientibus 
causis ,  excitari  queant  :  alter  excessus  potuum  fermentatorum  filius , 
et  nomine  ebrietatis  insignitus,  quae  si  summa  est,  non  minus  ac  pro- 
fondissimus  somnius  ,  cuncta  essentialia  in  forti  apoplexia  obvia 
symptomata  prae  sese  fert» 

S-  vii. 

Jam  sat  sufficienterque  acceptabilem  apoplexiae  definitionem  inda¬ 
gavimus  ,  praecipuaque  morborum  clistinctiva  ,  quibuscum  confondi 
posset ,  symptomata  notavimus:  nunc  antequam  ad  ulterionem  morbi 
nostri  considerationem  transcendamus  ,  quaedam  de  signis  ejus  prodro¬ 
mis  praemittenda  sunt. 


(  9  ) 

g.  VIII. 

De  Symptomatibus  prodromis. 

Quanquam  apoplecticus  insultus  sempcr  quibusdam  signis  praevideri 
liaud  valeat  ,  tamen  nisi  fiat  a  valida  et  sibi  sufficiente  causa  ,  quae¬ 
dam  praecedunt  5  quae  docent  manifeste  ,  quod  incipiant  turbari  vel 
saltem  minus  expedite  peragi  encephali  functiones  ?  uti  sunt  :  verti¬ 
gines  3  scintillae  ante  oculos  3  aurium  tinnitus  3  dolores  capitis  et  te¬ 
mulentia  ,  somnus  subito  protraclior  3  somnia  quibus  frequenter  ex¬ 
pavescit  aeger  3  incubus  3  lassitudinis  et  stuporis  sensus  in  membris  5 
linguae  balbuties  3  inflatus  superiorum  3  nisus  ad  epistaxim  3  respiratio 
solito  profondior  3  memoria  vacillans  3  tremor  labiorum  ;  degkitiendi 
difficultas  3  nausea  et  vomitus  a  corporis  exercitio, 

§•  IX- 

Haec  signa  apoplexiae  sanguineae  a  congestione  procatarctica  in  ea  ab 

innanitione  penitus  non  observantur.  Quid  ?  persaepe  ut  illa  a  subita 

•  * 

ruptura  vasorum  ,  nullis  ,  quae  denotant  eam  imminentem  esse  ?  signis 
praegressis  5  repente  invadit. 

§•  X. 

Verum  si  prodoma  signa  adsint  ,  longe  alia  sunt  ,  quam  ea  ,  quae 
congestionem  ad  caput  monstrant  :  a  paralytica  enim  nervorum  af¬ 
fectione  petenda  veniunt  :  ut  ex  tremore  labiorum  3  involuntariis 
maxillarum  motibus  3  palpebrarum  colapsu  3  linguae  movendae  diffi¬ 
cultate  3  surditate  3  formicatione  in  extremitatibus  ,  quae  omnia  vis 
sensiferae  et  motricis  defectum  indicant ,  clare  ostenditur. 


(  IO  ) 

§•  xi. 


E  numeratio  Symptomatum  in  apoplexia  obviorum . 

Ubi  §.  III.  Definitionem  dedimus  ,  ea  tantum  notavimus  sympto¬ 
mata  ,  quae  ad  apoplexiae  distinctionem  ab  aliis  morbis  requirebantur. 
Nunc  vero  ordine  cuncta  recensentur  quae  ingruente  et  stante  morbo 
observata  sunt ,  scilicet :  motus  abnormes  musculorum  praecipue  capitis  : 
bine  frequenter  faciei,  labiorum  ,  oculorum  ,  extremitatum  totiusque 
corporis  distorctio  ;  bine  anxiae  praebensiones  capitis  abdominis  tunc 
et  inintelligibilis  balbuties.  Eo  momento  quo  aegrotans  motum  va- 
luntariorum  amisit  procumbit  manetque  immobilis  in  eodem  situ  $ 
nunc  ‘abolitio  sensuum  5  defectus  sensilitatis  et  concientiae  in  aegro 
aboriuntur  5  jacet  membris  prolaben tibiis  et  resolutis  •  somnus  pro- 
fondus  intrat  ,  oculis  modo  apertis  ,  languidis  ,  saepe  convulsivis  j 
modo  omnino  clausis  :  os  hiat,  pendet  maxilla  inferior  resoluta,  sa¬ 
liva  effluit  :  e  corporis  peripheria  manat  sudor  frigidus  ,  viscidus  : 
animadvertitur  saepe  in  uno  latere  corpus  convelli ,  in  alterum  resolvi 
aut  resolutum  jam  esse  :  plerumque  sequuntur  alvinae  atque  urinae 
dejectiones  involuntariae.  Perstant  sanguinis  circuitus  et  respiratio  , 
quamvis  admodum  irregulariter  procedant.  Pulsus  subito  tardior  per¬ 
quam  saepe  plenus  ,  durus  :  temperatura  aucta  in  sanguinea  :  pulsus 
inaequalis  ,  sibi  inconstans  ,  intermittens  parvus  in  nervosa.  Quod  si 
pulsus  cum  statu  plenitudinis  duritatem  commonstrant  ,  eodem  tem¬ 
pore  ingens  cordis  palpitatio  observatur  :  bine  quoque  facies  colora¬ 
tior  ,  rubra  tumefacta  ,  tunica  albuginea  sanguine  infusa  :  ubi  in 
nervosa  facies  pallida  manet  ,  ac  corporis  temperatura  vix  augetur. 


(  11  ) 


Respiratio  et  pulsus  lente  perficiuntur  nec  naturaliter  •  sed  vario 

modo  affecti  ,  et  id  pro  gradu  concomitantis  organorum  respirationi 

. 

deditorum  paralysis. 

§.  XII. 

De  divisione. 

Si  causarum  remotarum  ,  quae  apoplexiae  ansam  dare  valent ,  ea- 
rumque  efficientium  seriem  perpendamus  ,  peramplam  inde  deduci 
posse  divisionem  facile  convincimur  :  at  quoniam  praxi  medicae  suffi¬ 
ciat  bifaria  liaec  in  sanguineam  et  nervosam  ,  necesse  non  duxi  varias 

- 

alias  ab  auctoribus  traditas  liic  recensere  :  itaque  relictis  his  ad  dia- 
gnosim  duarum  illarum  specierum  transeamus. 

§.  XIII. 

De  diagnosi  in  specie 

Consideratis  iis  ,  quae.  §.  VIII  et  sequentibus  continentur  ,  hic 
multa  non  addenda  esse  quisque  sentit  :  sufficiat  ergo  dixisse  pletho- 
ricos  ,  robustos  ,  et  habitu  apoplectico  donatos  sanguinea  corripi  : 
praecedere  plerumque  graves  congestiones  ad  caput  etc.  quod  nervosa 
raro  prodromis  praecedatur  ;  deficiant  signa  congestionis  ad  caput  3 
temperatura  corporis  non  sit  aucta,  at  contra  imminuta*  quod  pulsus 
sit  debilis  parvus  intermittens  ,  respiratio  vix  ac  ne  vix  stertorosa. 

§.  XIII. 

^  *  J 

De  autopsia  a poplecticorum . 

Multa  et  varia  fuerunt  detecta  in  cadaveribus  eorum  apoplexia  de- 


(  12  ) 


mortuorum  3  nunc  enim  suggillationes  telae  cellulosae  subcutaneae  : 
tunc  cranii  exostoses  cariesye  3  durae  matris  callositas  3  superficies  ce¬ 
rebri  sanie  ,  sero  ,  et  cruore  perfusa  ,  induratum  ipsum  cerebrum  , 
fere  callosum  3  tubercula  in  corpore  striato  3  materia  puriformis  lac¬ 
tea  .serosa  nec  non  sanguis  yentriculos  impliens  ,  liique  lacerati  ,  glan¬ 
dula  pinealis  ad  magnitudinem  nucis  juglandis  adaucta  ,  compacta 
purulenta  3  inanitio  yasorum  cerebri ,  aer  in  iis  yel  inter  piam  ma¬ 
trem  et  cerebrum  ,  yitia  aortae ,  venae  cavae  3  tumores  in  thorace  exis- 
tentes  et  venam  cavam  comprimentes  3  morbi  cordis  ,  hepatis  ,  lie¬ 
nis  ,  pulmonum. 

§.  XIV. 

De  Exitu. 

Apoplexia  terminatur  in  sanitatem  ,  alium  morbum  vel  in  mortem. 

Terminatur  in  sanitatem  dum  levis  est,  i°  sudore  3  sed  sit  aequa¬ 
bilis  ,  calidus  ,  formA  vaporis  de  corpore  surgens  :  nam  si  parcus  3 
si  iu  guttulas  collectus  haereat  cuti ,  mortis  plerumque  praenuntius  est. 

20.  Haemorrhoidibus  largis.  Sanguis  altra  modum  vasa  sanguinea 
encephali  distendens  apoplexiam  producit  3  adeoque  omnia  ,  quae  im¬ 
petum  sanguinis  minuunt  ,  medentur  huic  causae.  Haemorrhoide  s  larga 
copia  fluentes  non  modo  sanguinis  quantitatem  imminuunt  ,  sed  et 
efficacissime  ejus  impetum  a  capite  derivant.  Unde  patet  multum  boni 
inde  exspectari  posse  in  apoplexia  ,  quae  a  nimia  plenitudine  vasorum 
encephali  oritur. 

3°.  Fluxu  menstruo  restituto.  Plus  sanguinis  boni  conficit  mulier 
sana  quam  ad  proprii  corporis  usum  requiritur  ,  et  ideo  illud  supe- 


(  <3  ) 


rabundans  menstrua  evacuatione  tollitur  3  at  non  tollitur  fluxu  sup¬ 
presso  ,  nec  per  alias  vias  :  pletliora  fiet.  Verum  capitis  vasa  inprimis 
urgentur  ab  hac  pletliora.  Si  ergo  a  mensium  suppressione  apoplexia 
nascitur,  restitutus  fluxus  proderit. 

4-°  Alvi  fluxu.  Humoribus  enim  bic  ruentibus  ,  viscerum  abdomi¬ 
nalium  vasa  deplentur ,  et  sanguini  impulso  minus  resistunt  3  impetus 
humorum  pulcherrime  a  capite  avertitur  ,  quod  magni  momenti  est 
in  cura  apoplexiae. 

5. °  Epistaxi.  Cum  autem  in  apoplexia  sanguinea  arteriae  capitis 
impetu  et  copia  valde  urgeantur  ,  ratio  patet  ,  quare  toties  in  hoc 
morbo  tam  salutaris  sit. 

6. °  Vomitu.  Causa  apoplexiae  quandoque  haerere  in  ventriculo  cui¬ 
que  notum  est.  Sublata  per  vomitum  illa  causa ,  facilem  solutionem  se¬ 
qui  observata  practica  docent. 

7. °  Febre  magno.  Apoplexia  febre  solvi  posse  hippocrates  jam  ob¬ 
servaverat  :  habet  enim,  (1).  cc  Derepente  sanum  capitis  dolor  prehen¬ 
dit  ,  confestimque  obtumescit  ,  et  stertit ,  et  os  hiat  3  et  si  quis  eum 
vocet  aut  agitet ,  solum  ingemiscit ,  niliil  autem  intelligit ,  et  copiose 
mejit  ,  et  se  ad  mictum  non  incitat.  Hic  nisi  eum  febris  corripuerit  , 
intra  septem  dies  moritur  ,  quod  si  corripuerit  ,  plerumque  sanus 
evadit  ».  Hic  tamen  notandum,  quod  de  levi  tantum  apoplexia  aga¬ 
tur  ,  quia  cege r  ingemiscit  dum  agitatur ,  aut  dum  vociferantur  ad- 
stantes.  Praeterea  videtur  illa  apoplexia  ,  de  qu4  agitur  nervosa  esse  , 


(1)  De  Morbis,  lib.  1,  cap.  VII , •  charter ,  tom.  VII,  pag.  558. 

quia  mox  addit  :  (i),  k  Hujusmodi  autem  morbus  senibus  contingit 

magis  quam  junioribus.  Verum  et  in  alia  apoplexias  specie  a  febre 

multum  boni  exspectavit  :  legitur  enim  in  eodem  loco  ,  (2).  cc  At  si 
quis  ex  temulentia  voce  deficiat ,  si  quidem  jam  confestim  eum  febris 

corripiat  ,  convalescit  5  nisi  vero  corripuerit  ,  intra  tertium  diem  mo¬ 
ritur.  »  Pariter  et  Aretseus.  Postquam  jusserat  in  apoplexia  nervosa  5 
quam  ipse  frigidam  vocat  applicari  acre  clysma  ,  spem  salutis  esse 
monet ,  si  cc  paulum  excitatus  aeger  fuerit  ,  aut  febre  correptus.  » 

-  §.  XV. 

Veriim  pulsus  et  respiratio  crescunt  pro  rato  ,  quo  sensus  motusque 
plus  decrescunt  ;  uti  et  circa  mortem  :  adeoque  non  semper  illud 
pulsus  incrementum  pro  salubri  febre  habendum  est  5  sed  tunc  tan- 
tomodo  ,  dum  apoplexiae  symptomata  3  in  ratione  augmenti  febris  , 
emendentur. 

§.  XVI. 

Fortis  in  alium  morbum.  Quam  raro  emergant  ab  apoplexia  aegri 
absque  ulla  superstite  laesione  functionum  animalium,  quis  ignorat? 
Unde  celsus  optime  dixit ,  (3)  cc.  Solent  autem  qui  per  omnia  mem¬ 
bra  vehementer  resoluti  sunt  celeriter  rapi  :  at  si  correpti  non  sunt 
diutius  vivunt  ,  sed  raro  tamen  ad  sanitatem  perveniunt ,  et  ple¬ 
rumque  miserum  spiritum  trahunt ,  memoria  quoque  amissi  ». 


(1)  De  Morbis,  lib.  i,  cap.  VII,  charter,  tom.  VII,  pag.  558. 

{2)  De  Morbis,  lib.  1,  cap.  VII,  charter,  tom.  VII,  pag.  559» 

(3)  De  Medecin.  lib.  III ,  cap.  XXVII,  pag.  178. 

§.  XVII. 

Superata  enim  causa  ,  frequenter  vel  in  paralysim  universalem 
vel  partialem,  ut  haemiplegiam  etc.  solet  mutari,  semperque  (i)  «.  Me¬ 
moriae  judiciique  laesiones  relinquit  ».  Veriim  et  miro  modo  saepe 
mutantur  animi  affetus  ,  quod  et  sapienti  malpighio  contigit ,  qui 
antea  calculi  et  podagrae  dolores  ,  et  varia  adversa  tulerat  magno 
animo  ;  nam  ab  apoplexia  et  totius  dextri  lateris  paralysi  curatus  (2) 
(c  Vi  antecedentis  morbi  summopere  laesus  fuit  in  memori^  et  ratio¬ 
cinio  ;  imo  quavis  minima  de  causa  solvebatur  in  lacrymas 

§.  XVIII. 

Hae  vero  solae  non  sunt  affectiones  ,  quas  apeplexia  post  se  relin¬ 
quere  potest  :  soporem  enim  ,  hebetudinem  ,  temulentiam ,  vertigi¬ 
nem  ,  pusillanimitatem  pro  suis  reliquiis  agnoscit» 

§.  XIX. 

At  licet  diximus  §.  XVI.  Fortem  apoplexiam  transire  in  alium 
morbum  3  tamen  haud  raro  aliquos  post  dies  ,  non  subito  igitur  ut 
vehemens  ,  mortem  affert ,  imo  quandoque  ad  vigesimum  usque  diem 
aegrum  tenet  :  tunc  recidivat  et  omnibus  cum  signis  labefactati  or- 
gnanismi  ,  infelix  a  vitei  migrat. 

( i  )•  Baglis  oper.  omn.  pag,  68 1  ,  682. 
(2)  Boerhaas  ephoris  10 18» 

g.  XX. 

De  causa  proxima. 

Ex  physiologicis  edocemur ,  omnia  tam  sensuum  quam  motuum 
voluntariorum  organa  requirere  sensorii  communis  in  se  efficaciam  ? 
ut  functiones  suas  adimplere  valeant  :  ergo  universaliter  multum 

impedita  vel  abolita  illa  efficacia  causam  proximam  apoplexiae  con- 

•  **'•■  .  / 

stituit. 

§.  XXI. 

De  prcedisposition  ibus . 


Vidimus  §.  XII.  duas  ,  inter  se  perquam  distinctas  ,  admissas  esse 
apoplexiae  species.  Hae  autem  diversam  agnoscunt  praedispositionem , 
quae  in  genere  omnium  maxime  in  sanguinea  observatur.  Praedispo- 
nuntur  ad  sanguineam  plethorici ,  quibus  structura  fortis  ,  robusta , 
torrosa  est  ,  qui  caput  praemagnum  habent  collumque  breve ,  scapula 
dilatata  ;  qui  aetatem  inter  4oum  et  6oura  agunt  ;  qui  vitiis  organicis 
laborant  ;  quorum  cor  vi  relate  majori  donatum  est  ad  caetera  sys¬ 
tematis  sanguiferi  organa ;  quibus  sunt  expansiones ,  dilatationes  vaso¬ 
rum  ;  tumores  ?  indurationes  hepatis ,  lienis  ;  qui  stomachum  nimis 
onustant  5  quae  utero  gerunt  ;  sexus  masculinus •  ii  quorum  parentes 
fuerunt  apoplectici :  ad  nervosam  debiliores  ,  irritabiliores  ,  hysterici ; 
qui  morbos  nervosos  passi  sunt  5  vel  adhuc  patiuntur. 


(  ll  ) 

§.  XXII. 


De  Causis  efficientibus . 

Qualiscumque  sit  causa  apoplexiam  sanguineam  efficiens  perpetuo 
quaerenda  est  inter  eas,  quae  impetum  versus  caput  et  congestiones 
augent:  ut  sunt  motus  violentiores*  summae  animi  intensiones;  risus 
vehemens,  tussis ,  cantus ;  nisus  in  alvo  deponenda;  subita  temperaturae 
immutatio  ;  insolutio ;  balneum  imprudenter  adbibitum  ;  animi  pathe- 
mata  gravia  :  ut  ira ,  gaudium,  voluptas;  haemorrhagiae  habituales  sup¬ 
pressae  ,  vomitorium  perperam  assumptum  etc.  Nervosam  efficere  poten¬ 
tes  sunt  affectiones  nervosae;  morbi  systematis  sanguiferi ;  febris  inter¬ 
mittens  maligna  ;  virium  nervosarum  exhaustiones  ;  humorum  caco- 
chymia  ;  haemorrhagiae  protractae,  dyarrlieae  diuturniores;  jactura  semi¬ 
nis  ;  animi  pathemata  deprimentia. 

§.  XNIII. 

De  Prognosi . 

Apoplexiam  periculosam ,  imo  periculosissimum  esse  morbum ,  omni¬ 
bus  ,  qui  vel  cerebri  summae  necessitatis  in  caetera  aeconomiae  animalis 
organa  norunt  actionem,  cognitum  est:  adeoque  hic  tantum  agitur 
de  majori  minorive  discriminis  gradu,  qui  deducitur  i«°  Ex  chaiacteie  . 
sanguinea  miniis  periculosa  quam  nervosa :  haec  frequentius  paralyses 
relinquit  ,  et  dependet  a  majori  complicatione  causarum.  2.0  E  fabrica 
gegri :  quo  magis  apparet  habitum  apoplecticum  eo  peiiculosior  mor¬ 
bus  ;  miniis  si  causa  transitoria  ,  e&que  non  validior.  3.°  E  vehemen- 

tia  symptomatum:  quo  graviora  ,  eo  periculosior,  et  vice  versa.  4°*  Ex 
aetate  :  senes  hoc  morbo  correpti  rarius  emergunt ,  quam  juvenes  3  in 
his  tamen  magnum  etiam  protendit  periculum.  5.°  E  duratione  morbi  3 
quo  longior  eo  periculosior:  si  intra  7tem  dies  non  curatur  mors  in- 
trat  vel  immedicabiles  paralyses.  6.°  E  complicatione :  si  cum  febre  , 
ad  characterem  febris  est  attendendum  3  si  cum  typho  pessima  3  cum, 
synocha  non  adeo  periculosa.  7.0  E  facie  et  quibusdam  aliis  :  facies 
Hippocratica  3  insensibilitas  ,  immobilitas  pupillae  ,  status  suporosus 
delirium  tranquille  3  vomitus  periodice  recurrens  ,  absentibus  sordibus 
gastricis  3  sudores  frigidi  viscidi  3  organa  respirationis  pessumdata  , 
functiones  horum  impeditae  3  reditus  potulentorum  per  os  et  nares  3  pul¬ 
sus  fere  imperceptibilis  inaequalis  :  quae  omnia  mali  ominis  sunt  ,  ima 
et  quaedam  laetalia. 

§•  XXIV. 

De  Cura. 

Duas  tantum ,  post  alias  ,  tanquam  praxi  medicae  sufficientes  ,  iis 
nostra  divisione  admissimus  apoplexiae  species  :  videamus  nunc  quam¬ 
nam  curam  requirant.  Sanguinea ,  ut  pluries  jam  monitum  est ,  ponit 
impetum  et  congestionem  ad  caput  :  cuncta  ergo ,  quibus  ille  impetus 
et  congestio  imminui  et  auferri  valent,  in  auxilium  vocanda  sunt  :  ut 
venae  sectio  generalis  et  quidem  copiosa  :  nam  uti  Aretaeus  optimo 
monet  (1).  «  Si  minus  detraxeris  ,  quam  causa  postulat  ,  nibil  magni 
per  magnum  auxilium  contuleris.  »  Qua  instituta  ,  praesens  levamen 
omnium  symptomatum  sequi  solet  illico  ,  si  nundum  -vasa  rupta 

fuerint  in  enceplialo ,  et  sanguinem  effuderint  ,  vel  nimis  compressa 
fuerint  tenerrima  yasa  a  majoribus  canalibus  distentis.  Imb  in  pletho- 
ricis  quandoque  saepius  repetenda  est  sanguinis  missio ,  cum  ablata 
parte  distendentis  yasa  sanguinis  sopitus  antea  et  suppressus  quasi 
motus  subito  insurgat  ,  et  novum  discrimen  aucta  subito  celeritas 
motus  circulationi  inducat.  Pulsus  autem  plenitudo ,  durities ,  celeri¬ 
tas  satis  certa  signa  dant,  ut  determinare  possemus,  an  repetita  venag 
sectione  opus  sit,  an  non. 

§  XXV. 

Laudarunt  medici  inprimis  sanguinis  missionem  ex  jugularibus 
venis  ,  quia  immediate  sic  deplentur  vasa  encephali ,  his  venis  apertis. 
Praecipit  tamen  cel.  Quarin  (2)  ex  jugularibus  sanguinem  non  mitten¬ 
dum  ,  ni  praemissae  fuerint  venae  sectiones,  ne  ait ,  collo  fascia  constricto  , 
vasorum  encephali  plenitudo  augeatur.  Interim  tamen  ,  quanquam  haec 
celebris  Quarini  sententia  satis  plausibilis  videatur,  opinor  nunquam 
ex  iis  venis  sanguinem  detrahendum  esse :  fascia  enim  collum  circum¬ 
dans  eum  semper  comprimit ,  et  quamvis  massa  sanguinis  praevia  venae 
sectione  imminuta  sit  ,  comprimendo  reditui  sanguinis  per  venas  a 
capite  obstat,  clinn  arteriae  eum  ad  capnt  transferre  pergant  :  sic  vasa 
de  novo  ingurgitantur  ,  dilatantur  5  et  quidquid  levaminis  praecedente 
operatione  attuleris  evanescit..  Laudant  quoque  venae  sectionem  in 
pede  ,  eo  scilicet  in  casu  ,  ubi  ab  haemorrboidibus  vel  mensibus  sup- 


(1)  Lib.  1  cap.  4  pag.  81. 

(2)  Animadv.  prect.  in  divers.  morbus  tom.  x 1  cap.  x  de  apoplexice  pag.  6! 


pressis  morbus  natales  suos  duxit.  Sed  quid  inde  plus  exspectant 
quam  a  venae  sectione  in  [brachio  ?  an  feliciorem  derivationem  ad  par¬ 
tem  ex  qua  sanguis  fluere  consueverat  ?  sic  est  3  sed  quo  fondamento 
hoc  inititur,  plane  ignoro. 

§.  XX VL 

Venae  sectionem  generalem  ,  quae  merito  in  curanda  apoplexia 
sanguinei  primum  locum  obtinet,  i.°  Excipiunt  locales,  quae  ope 
hyrudinum  vel  cucurbitarum  scarificatarum  provocantur :  illi  appli¬ 
cantur  ad  tempora  vel  retro  aures  3  ad  anum  si  haemorrhoides  tumeant  : 
haec  ad  nucham.  2.0  Remedia  revulsiva ,  quae  congestionem  ad  alias 
partes  favent  :  ut  pediluvia  tepida  3  sinapismi  ad  suras  vel  plantas 
pedum.  3.°  Enemata  leviter  irritantia  ,  fomentationes  frigidae  capiti 
applicatae ,  quod  si  aeger  deglutire  valeat  leniora  purgantia  ex  cremore 
tartari  cum  nitro  praeparata.  Hic  tamen  status  aegri  et  diaeta  omnem 
etiam  medici  attentionem  meretur  3  auferantur  quaecumque  impedi¬ 
mento  libero  sanguinis  circuitui  esse  possunt :  temperatura  aeris  aegrum 
ambiens  sit  frigidiuscula  3  caput  pileo  nocturno  non  tegatur  3  capite 
elevato  et  nudato  pectore  decumbat  :  diaeta  sit  strictissime  antiphlo- 
gistica  ,  nec  illico  reditis  sensibus  et  motibus ,  derelinquenda  est  3  sed 
ad  plenariam  sanitatem  usque  continuanda. 

§.  XXVII. 

De  cura  apoplexiae  nervo  sce. 

Cimi  haec  apoplexiae  species  originem  ducat  a  debilitate  ?  omnia  quae 
in  sanguinea  tentanda  sunt  hic  nociva  forent  3  et  tota  salus  ab  exci- 


(  2!  ) 


tantium  usu  exspetanda  est  :  ut  si  deglutitio  impedita  est  cljsmata  ex 
Valeriana  ,  in  quo  additur  assa  foetida  3  flores  arnicae  3  moschus  etc.  : 
vesicatoria  ambulantia  3  frictiones  cum  caraphora  ,  aqua  coloniense  : 
fomentationes  calidos  aromaticae  capiti  :  ut  infusio  menthae,  additis" 
oethericis  :  quod  si  deglutitio  redeat,  infusum  valerianae,  florum  arnicae, 
oliorum  aurantiorum  ,  melissae  ,  menthae  aegro  propinari  possunt. 

§.  XXVIII. 

De  cura  prophilactica . 

Giim  apoplexia,  quam  vehementem  vocavit  Hippocrates,  sit  insana¬ 
bilis,  et  altera,  quam  levem  dixit,  sit  ut  ipse  monuit,  curatu  admo¬ 
dum  difficilis  3  summis  viribus  obnitendum  est ,  ut  morbo  adeo  peri¬ 
culoso  ,  omnis,  quantum  fieri  potest,  praeclusus  sit  aditus.  Quocirca 
praedispositi  ,  quotiescumque  pletborae  sanguinis  adsunt  signa ,  venae 
sectioni  submittantur  :  alvum  liberum  servent  3  caveant  sese  a  somno 
et  motu  immediate  post  pastum  3  a  mora  in  conclavio  calidiori  3  usu 
ciborum  flatulentorum  3  animi  violentis  pathematibus ,  verbo  :  ab  om¬ 
nibus  quae  sanguinis  circulationem  praeter  modum  excitare  ,  et  ejus 
impetum  versus  caput  determinare  valent. 


TANTUM. 

POSITIONES. 

i. 

Vitam  definire  mihi  impossibile  videtur. 

1 1. 

In  circulatione  arteriae  non  sunt  passivae. 

I I  I. 

Sanguificatio  in  pulmonibus  peragitur. 

I  Y. 

Vesicatoria ,  stante  inflammationis  acutie ,  non  conveniunt. 

y. 

Corticis  peruviani  usus  in  febribus  intermittentibus  quandoque  per¬ 
niciosus  est. 


Y  I. 

Epilepsia  non  semper  incurabilis  est. 

VII. 

Divisio  hydropis  in  acutam  et  cronicam  pro  praxi  perquam  ne¬ 


cessaria. 

VIII. 

Pletboricis  ,  fomite  gastrica  laborantibus  ,  non,  nisi  praemissa  venae 
sectione  ,  vomitorium  propinandum. 

i  x. 

Nitri  usus  in  inflammationibus  organorum  urinae  secretoriorum 
non  convenit. 

r  'i 

Vidi  nihilque  reperi  quod  legis  Ac  ad,, 
art .  56  ,  adversetur . 

F.-E.  VERBEECK, 

F>  M .  h .  t.  Decanus . 


